Only in Russia: 1000 lóerős Kamazzal farolgatnak egy videón
Only in Russia: 1000 lóerős Kamazzal farolgatnak egy videón product 2019-08-15 13:00:43 https://hu.motor1.com/news/365278/only-in-russia-1000-loeros-kamazzal-farolgatnak-egy-videon/ Videók, Tuning, Egyéb
15 Augusztus 2019 - 15:00
AcademeG és csapata több furcsa ötletet valósított már meg, legújabb átépített Kamazuk túltehet mindegyiken.
Az AcademeG néven futó Youtube-csatornán eléggé elvetemült átalakításokat lehet látni, talán a legérdekesebb ezek közül a lánctalpas Bentley (nem, nem elírás) volt, de a 600 lóerős ZIL sem volt semmi. Legújabb videójukban egy Scania motort ültetnek bele egy Kamazba, amivel máris négyszámjegyűvé varázsolták annak a teljesítményét, amire azért illik csettinteni.
Persze ahogy az alábbi videón is látszik, a svédek motorját nem a legegyszerűbb dolog volt beilleszteni, a hűtőt például át kellett helyezni, a bekötés is elég bonyolult műveletnek bizonyult, aztán még azt is meg kellett oldani, hogy az egész a helyén maradjon. Azonban ahogy 27:00-tól látszik (ott kezdődik a tesztje a modellnek), a sok munka megérte.
Nem beszélhetünk klasszikus értelemben vett driftautóról itt (bár, ha így folytatjuk, előbb-utóbb meg fog születni a driftkamionok kategóriája), és nedves aszfalton tudja bemutatni a trükkjeit a sofőr, azért amilyen ereje van a gépnek, könnyen elképzelhető, hogy szárazon is be tud mutatni pár szép farolást – még ha súlya miatt valószínűleg nem fog kilométereken át csúszkálni.
⠀ Videó: A driftgéppé moddolt Huracán a Dakar-nyertes Kamaz ellen
Videók Tuning Egyéb